Førde Internasjonale Folkemusikkfestival

Førde Internasjonale Folkemusikkfestival eller Førdefestivalen er ein årleg festival i Førde i Sogn og Fjordane der temaet er internasjonal folkemusikk og verdsmusikk. H.K.H. Kronprinsesse Mette-Marit er festivalen sin høge beskyttar. 

Arrangement
Førde Internasjonale Folkemusikkfestival blei arrangert for første gong i 1990. Festivalen føregår kvart år frå torsdag til søndag i veke 27, og har sidan 2005 hatt status som knutepunktfestival. 

Festivalen sin hovudarena er Førdehuset, der festivalen tek i bruk både idrettshall, kinosal, teatersal, festsal og foaje for sine konsertar. I tillegg vert det arrangert konsertar på Rica Sunnfjord Hotel & Spa, i Førde Kyrkje og på Festplassen ved Jølstra. Det er også konsertar utanfor Førde, til dømes på Jølstramuseet på Vassenden, Rytne Gard i Bygstad og Klokkargarden i Dale i Sunnfjord. 

Artistar
Førdefestivalen er det største fleirkulturelle arrangementet i Noreg, og den største festivalen for folkemusikk og verdsmusikk i Skandinavia. Kvart år presenterer festivalen rundt 250 artistar frå 25 land. Føremålet for festivalen er å fremje norsk og internasjonal tradisjonsmusikk/folkemusikk/verdsmusikk. 

Dei fire dagane festivalen varer, vert det presentert mellom 80 og 100 arrangement, med rundt 250 profesjonelle musikarar frå meir enn 25 land. Sidan starten i 1990 har over 5000 artistar frå over 100 land stått på scena i Førde. 

Internasjonal merksemd
Kvart år frå 2010 har Førdefestivalen vore på musikktidsskriftet Songlines si liste over dei 25 beste internasjonale verdsmusikk-festivalane i verda. I 2014 kom festivalen også med på den britiske storavisa The Guardian si liste over dei ti beste småbyfestivalane i Europa. I 2015 kom festivalen på National Geographic Travel si topp-sju-liste over dei festivalar dei tilrådde i Europa.

Årlege tema
Festivalen har kvart år eit hovudtema:
	1990: Aust-Europa
	1991: Urbefolkning og min­ori­t­etar
	1992: Afrikanske røter
	1993: Sigøynarmusikk
	1994: Det fjerne Østen
	1995: Musikk ved Middelhavet
	1996: Sør for Sahara
	1997: Latin-Amerika
	1998: Europeiske minoritetar
	1999: Musikk ved Svartehavet
	2000: Den Keltiske Familie
	2001: Musikk langs Silkevegen
	2002: Frå fado til flamenco
	2003: Europeiske stemmer
	2004: Saludos del Caribe!
	2005: Klangar frå Det kaspiske hav
	2006: Brasil! Brasil!!
	2007: Émotions françaises
	2008: Dialogue
	2009: World Voices
	2010: FRIDOM og undertrykking
	2011: Women's World
	2012: Coexistence - Sameksistens
	2013: Musikk & Natur
	2014: Lokal - global i 25 år 
	2015: World ConneXions 

Stifting
Førde Internasjonale Folkemusikkfestival er ei stifting med følgjande medlemer: 

Sogn og Fjordane fylkeskommune
Førde kommune
Sunnfjord Næringsutvikling
Førde ungdomslag 
Indre Sunnfjord Spelemannslag
Sogn og Fjordane Folkemusikklag 
FolkOrg

Styret
Per 26. mai 2014 består styret av:

Styreleiar: Kristin Hille Valla 
Nestleiar: Ivar Svensøy 
Styremedlemmar: Mari Andrea Ness, Trude Skarvatun, Arild Herstad, Arne M. Sølvberg, Eva Kristin Svidal
Varamedlemmar:  Margunn Masdal, Gabriela Lukassen, Trond Ueland, Magnus Hope, Synnøve Bjørset, Dagfrid Vallestad Brevik.

Tilsette og frivillige
Festivalen har 5,6 årsverk. I tillegg til dette legg 350 frivillige ned over 3500 dugnadstimar kvart år for festivalen. 

Dei tilsette per 26. mai 2014:
Direktør: Hilde Bjørkum	
Økonomi- og administrasjonssjef: Lene Grande
Kommunikasjonssjef: Torill G. Faleide
Produsent: Ingebjørg Nomeland 
Arrangementssjef: Sølvi Lien
Kontormedarbeidar/ billettansvarleg: Fride H. Haugen

 Bakgrunnsstoff 
 Vevsidene til Førdefestivalen
 H.K.H. Kronprinsessas beskyttarskap
 Bjørkum, Hilde (2012) Knutepunktordninga – framtidsretta kulturpolitikk? 
 The Songlines guide to the best festivals of 2014. 
 Førdefestivalen får internasjonal merksemd i jubileumsåret 

Kategori:Kultur i Sunnfjord
Kategori:Musikkfestivalar i Vestland
Kategori:Skipingar i 1990